Relectio De Poenitentia Habita In Academia Salmanticensis, Anno M.D.XLVIII., "Ad argumentum verò Scoti, non eſt difficilè inficiari ſolam…"
author: Melchor Cano
source date: 1558
edition published: 2019-07-31
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Ad argumentum verò Scoti, non eſt difficilè inficiari ſolam abſolutionem gratiam conferre. Nam, ſicut in iudicio. fori exterioris, ſi quis per legitima teſtimonia & ſuam confeſſionem abſoluatur, omnia hæc ſunt verè cauſa illius abſolutionis, licet iudicis ſententiam vt præcipuam cauſam ſpectemus: ita quoque in foro conſcientiæ interiori princeps quidem cauſa abſolutionis, ſacerdotis sententia eſt, ſed ratio tamen & cauſa concurrens, vt ritè pœnitens abſoluatur, teſtimonium illud etiam fuit, quod aduerſum ſe pœnitens dixit, (ſiue accuſationem vocare malis) qua ſe accuſauit. Vnde patet error gloſ ſ æ De pœnitentia. d. 1. ca. 1. dicentis, nec cordis contritione, nec oris confessione peccata dimitti, ſed tantum gratia Dei. Nam in omnibus aliis ſacramentis, non ſolùm forma, ſed etiam materia eſt cauſa inſtrumentalis, qua Deus vtitur ad remittendum peccatum, aqua enim baptiſmi, nedum forma verborum, corpus tangit, & cor abluit, vt Auguſt. aſ ſeruit. Quod idem in cæteris ſacramentis inducere poſ ſumus. Cùm ergo tam contritio, quàm confeſsio partes ſint huius ſacramenti: conſequens fit, vt gratiæ cauſa etiam exiſtant.